Supertaal - RDF-voer
type: channel
description: Kom praat saam!
items: kryt

kryt
type: item
description: Gekleurde kryte. 'n Bokskryt. kryt Afbreking: kryt Selfstandige naamwoord: kryt Meervoud: kryte Verkleinwoord: krytjie Meervoud van verkleining: krytjies Betekenis: • Kalkagtige stof wat in die natuur aangetref word. • Skryfmateriaal van die kalkagtige stof waarmee onderwysers op skoolborde skryf. • Skryfmateriaal waarmee kinders prente inkleur. • Ruimte met toue omring waarbinne sekere sporte beoefen word. Gebruik: • Die Egiptenare het in die Nyl gebad en seep gebruik wat van diervet en kryt gemaak is. • Die juffrou skryf die dag se huiswerk met wit kryt op die swartbord. • Elke kind kry 'n inkleurboek met 'n boksie gekleurde kryte. • Die toeskouers klap hande toe die boksers in die kryt klim. Spreekwoord: • Hy tree in die kryt vir my. [Iemand verdedig.] Hiponiem: • bordkryt • tekenkryt • vetkryt • waskryt • bokskryt • stoeikryt Afgelei: • krytagtig • krytbord • krythoudend • krytlaag Vertaling: Engels: limestone; chalk; crayon; ring, arena Nederlands: krijt Nota: • Pasop, "Kryt" met 'n hoofletter verwys na 'n geologie tydperk, die derde en laaste periode van die mesosoïese era. Laat weet asb as die inskrywing foute bevat of verder verbeter kan word.
creator: Leksikograaf
date: 2019-12-08T07:47:33-00:00